cyanic-selkie/wikianc huggingface dataset:
Miralbueno
Toponimia
thumb|right|250px|Mapa d'o districto Lo toponimo Miralbueno significa en aragonés "puesto dende a on se veyen bien las tierras fertils (buenas)", literalment "(puesto que) mira lo bueno". Bi ha una partita con lo mesmo nombre en Graus.
En lo sieglo XIV yera un termin de Zaragoza a on yeran los fosars de los chudeus y de los moros, cerca d'una basa dita la Fueya d'el Cit. Una serie de textos en aragonés medieval en parlan:
Cárcheles
Cárcheles ye un municipio espanyol d'a comunidat autonoma d'Andalucía (Provincia de Chaén). A suya población ye de 1320 habitants (2021) en una superficie de 43 km².
Stoke City Football Club
O Stoke City Football Club ye un club de fútbol anglés, d'a ciudat de Stoke-on-Trent en Anglaterra. Fue establito en 1863 y chuga en a Premier League.
Estadio
A devantadera de Britannia Stadium se fació en 1997.
thumb|center|250px|[[Britannia Stadium.]]
Alifonso XI de Castiella
Alifonso XI de Castiella (dito Alifonso O Chusticiero), naixito de Salamanca (Reino de Castiella) o 13 d'agosto de 1311 y muerto de peste en Chibraltar (Reino de Castiella) o 26 de marzo de 1350, estió un rei de Castiella dende o 7 de setiembre de 1312, cuan succesió a su pai Ferrando IV de Castiella, dica a suya muerte. Yera fillo de Ferrando IV de Castiella (d'a Casa de Borgonya) y d'a suya muller Constanza de Portugal. Dimpués d'a suya muerte, fue apedacato en a Reyal Colechiata de Sant Hipolito (Cordoba, Andalucía).
Haleakalā
O Haleakalā (prenunciato en anglés y  en hawaiano, en aragonés literalment casa d'o sol) ye un gran vulcán que forma mas d'un 75% d'a superficie d'a isla hawaiana de Maui.
En a suya tuca ye situau l'Observatorio astronomico de Haleakala.
Mitolochía
En o folklore hawaiano, Haleakalā se feba servir ta denominar tota a zona, no nomás o vulcán, ya que a depresión que bi ha en a tuca d'o vulcán yera a casa d'a lola de Maui. Seguntes a leyenda, a lola de Maui l'aduyó a prener a o sol y forzar-lo ta a retrasar o suyo viache a traviés d'o cielo ta alargar o día.
María Rosario Cayetana Fitz-James Stuart y Silva Fernández de Híjar
María del Rosario Cayetana Alfonsa Victoria Eugenia Francisca Fitz-James Stuart y de Silva (Palacio de Liria, Madrit, 28 de marzo de 1926 − Palacio de las Dueñas, Sevilla, 20 de noviembre de 2014) estió una aristocrata espanyola, XVIII duquesa d'Alba, chefa d'a Casa de Alba y conoixita figura social. Conoixita por un regular como Cayetana de Alba, Cayetana II de Alba, a Duquesa de Alba u simplament La Duquesa, ye a tercera muller que ostenta o títol por dreito propio.
Seguntes o libro Guiness d'os Récords, Cayetana d'Alba poseye mes titols que garra atro noble d'o mundo legalment debant un gubierno vichent que los reconoix: ye cinco vegatas duquesa, deciueito vegatas marquesa, vint contesa, contesa-duquesa y conestablesa, a mes d'estar catorce vegatas Gran d'Espanya.
S'ha casato en tres ocasions: a primera con Luis Martínez de Irujo y Artázcoz, a segunda con Jesús Aguirre y Ortiz de Zárate, y a tercera con Alfonso Díez Carabantes.
Mikoyan MiG-31
O Mikoyan MiG-31 se basa en o MiG-25 y tien a distinción d'estar entre os avions de combate mas rapidos d'o mundo. Sigue estando operau por a Fuerza Aeria Rusa y a Fuerza Aeria de Cazaquistán dimpués d'o final d'a Guerra Fría y o colapso d'a Unión Sovietica en 1991. O Ministerio d'Esfensa ruso aspera que o MiG-31 remaneixca en servicio dica 2030 u mas.
Bolquera
Bolquera (en francés Bolquère) ye una comuna catalana situata en o departamento francés de Pireneus Orientals, o districto de Prada, o cantón d'els Pireneus Catalans y a rechión d'Occitania.
A suya población ye de 798 habitants, en una superficie de 17,61 km².
Demografía
thumb|300px|center|Población 1962-2008
Ilesia de Sant Salvador de Polinyà
A ilesia de Sant Salvador de Polinyà (esglèsia de Sant Salvador de Polinyà en catalán) ye una ilesia catalana, edificata en piedra picata en estilo romanico mientres o sieglo XII que se troba situata en o municipio de Polinyà, en a comarca d'o Vallés Occidental. Adedicata a Chesús de Nazaret en a suya faceta de Sant Salvador, fue consagrata en 1122, encara que se sabe que ya existeba d'antis mas. Estió a ilesia parroquial de Polinyà dica 1792, quan se debantó una nueva ilesia que esdevenió a nueva ilesia parroquial.
Arquitectura
Sant Salvador de Polinyà ye un edificio con una sola nau, con cubierta de vuelta de canyón y con abside semi-cercular. En l'abside se i troboron en os anyos 1920 pinturas romanicas d'a primera metat d'o sieglo XII, relacionatas con as pinturas d'a ilesia de Santa María de Barberà del Vallès; actualment as pinturas se troban depositatas en o Museu Diocesano de Barcelona y en a ilesia se i pueden contemplar unas reproduccions. As pinturas amuestran scenas d'o Nuevo Testamento, centratas en tres aspectos: l'Anunciación, a Visitación y a Natividat.
A decoración exterior de l'abside ye de traza lombarda, con arcuacions ciegas en series de dos entre lesenas, con tres finestras que se troban tamién entre as lesenas. Ye fácil que l'abside corresponda a o primer templo d'o lugar, anterior a o suyo esviellamiento en o sieglo XII, ye decir, a mayatos d'o sieglo XI.
A puerta d'a frontera norte ye orichinal, con un arco de meyo punto, pero a puerta prencipal s'ha esviellato de raso. O suyo campanal, que se troba adhibito a o muro norte, ye de base quadrata.
En 1792, quan se debantó o nuevo templo perpendicularment a l'antigo, a ilesia romanica padeixió modificacions que alteroron muitismo o suyo aspecto, en esdevenir una simpla capella y dependencias parroquials d'o nuevo templo.
Escañuela
Escañuela ye un municipio espanyol d'a comunidat autonoma d'Andalucía (Provincia de Chaén). A suya población ye de 940 habitants (2021) en una superficie de 13,9 km².
Fernando de Rojas
Fernando de Rojas (La Puebla de Montalbán, 1470 – Talavera de la Reina, 1541) estió un escritor y dramaturgo espanyol. Ye uno d'os mas importants d'o Renaiximiento. Se l'atribuye a esctitura d'a conoixida obra La Celestina.
Carlos Gardel
Carlos Gardel (Charles Romuald Gardes) - Tolosa, Occitania, 11 de diciembre 1890 estió un cantaire y compositor archentino de tangos. Morió en accident d'avión en Medellín (Colombia) o 24 de chunio de 1935. Ye o mas conoixito d'os cantaires de tangos de toz os tiempos, estando bel unas d'as suyas cancions mas conoixitas Mi Buenos Aires querido (1934), El día que me quieras (1935) u Por una cabeza (1935).
Serge Ibaka
Serge Jonas Ibaka Ngobila (18 de setiembre de 1989 de Brazzaville, Republica d'o Congo) ye un chugador profesional congolenyo de baloncesto, con nacionalidat espanyola. Tien una altaria de 2,08 metros y ocupa a posición d'ala-pivot. En l'actualidat chuga en Los Angeles Clippers d'a NBA d'os Estaus Unius.
Sibiu
Sibiu (Hermannstadt en alemán, Nagyszeben en hongaro, Cibinium en latín) ye una ciudat rumana, capital d'a provincia (u Judeţ) de Sibiu, en a rechión de Transilvania.
A suya población ye de 154.548 habitants (2009) en una superficie de 121,6 km², con una densidat de población de 1.270,95 hab/km².
A ciudat fue refundata por os saxons transilvanos en a Edat Meya, y estió una d'as principals ciudaz alemanas de Transilvania. Encara que os saxons emigroron a fins d'o sieglo XX a Alemanya encara tienen prou representación politica y cultural en a ciudat.
Lockheed Vega
Lockheed Vega ye un avión comercial desembolicau por Lockheed Corporation. O suyo primer vuelo estió en 4 de chulio de 1927. Tien un motor Pratt & Whitney R-1340C Wasp, una velocidat maxima de 298 km/h, un alcanz de 1,167 km y una capacidat de carriar seis pasachers. S'han construyíu 132 unidaz.
O Lockheed Vega se fació famoso por o suyo emplego por parti de cuantos pilotos que se sintioron atraitos por o suyo disenyo resistent y de muit largo alcanz. Por eixemplo, Amelia Earhart, qui se convirtió en a primera muller en volar sola a traviés de l'Oceano Atlantico.
Mark Harmon
Mark Harmon (naixito de Burbank, California, o 2 de setiembre de 1951) ye un actor estausunidense que participa en series de televisión y cintas dende a mitat d'os anyos 1970. Dende l'anyo 2003, Harmon interpreta a l'achent especial Leroy Jethro Gibbs en a serie de televisión NCIS.
Atablador
thumb|right|250px|Atablando a tierra con dos [[mastos.]] Un atablador   u una atabladera (en aragonés ribagorzano se pronuncia "atablladó"  y "atablladera" ) ye un utensilio que s'emplega pa «atablar» a tierra en rematar a labranza, que ixo ye, pa aplanar-la, desfer os torruecos y deixar-la lasa y nibelada y, en o caso d'haber sembrau a ixambre pa enronar a más a más a simient pa que no la piquen os paixaros.
En Aragón, l'atablador tipico yera una tabla de fusta recia y pesada con ganchos de fierro por debaixo que yera pensada pa tirar-la con un u dos mastos, fendo-los chirar por o campo. O labrador se meteba en piet alto d'o madero, fendo más peso, y dende astí ye d'an conduciba a os animals. Os ganchos de debaixo teneban a misión d'estripar os torrocos que pillasen.
Bompàs
Bompàs (en francés Bompas) ye una comuna catalana situata en o departamento francés de Pireneus Orientals, o districto de Perpinyán, o cantón de Perpinyán-2 y a rechión d'Occitania.
A suya población ye de 7.149 habitants, en una superficie de 5,70 km².
Cheografia
A localidat de Bompàs ye situata a 16 metros d'altaria sobre o livel d'a mar.
Demografía
thumb|300px|center|Población 1962-2008
Sierra d'Atea
La sierra d'Atea ye una aliniación montanyosa de lo macizo d'Ateca de lo Sistema Iberico entre Xiloca y sierra de Santa Cruz, podendo considerar-se un sarrau d'esta sierra. La superficie de la sierra d'Atea perteneixe a los termins municipals d'Atea, Villafelich, Montón y Fuents de Xiloca. L'altaria principal ye Val Mayor (1.026 m).
Tano
thumb|right|180px|Tronco tanudo d'un [[abete.]] Os tanos son os puntos d'o tronco d'as plantas superiors lenyosas que forman un bonyo u irregularidat palpable, conseqüencia d'una ferida recibida, perda d'una rama, infección, ataque parasitario u bella malformación de o propio vechetal. A sobén os tanos coinciden con os puestos en os que i ha, u i ha habiu enantes, un nyudo.
Conseqüencia d'ixa alteración histolochica, a madera que se quita d'un eixemplar con tanos presenta tamién tacas u alteracions pigmentarias que pueden millorar o apeyorar as caracteristicas d'o material. As ditas tacas tamién reciben o nombre popular de tanos. Una madera u tallo con muitos tanos diz que ye tanudo/a.
CharrandoTB
CharrandoTB ye una pachina web en aragonés. A propia pachina se define como una televisión en Internet de tot en aragonés. Se tracta d'un espacio audivisual ta a luenga en o rete, a on que se i replegan videos de tot tipo, encluyendo-ie entrevistas y charradas con fablants d'a luenga.
O Incio
O Incio ye un municipio gallego d'a provincia de Lugo, situato en a comarca de Sarria.
A suya población ye de 2.113 habitants(2008), en una superficie de 146,2 km² y una densidat de 14,45 hab/km².
Garraf
O Garraf ye una comarca catalana, situata en a provincia de Barcelona. Antis d'a división en comarcas de l'anyo 1936 feba parti d'a comarca d'o Penedés.
Muga con l'Alto Penedés por o norte; con o Baixo Llobregat por l'este; con o Baixo Penedés por l'ueste y con a mar Mediterrania por o sud.
Sierra de Tramontana
A Sierra de Tramontana (en catalán Serra de Tramuntana) ye una comarca de Balears y una cordelera situata en a parti noroccidental d'a isla de Mallorca. Como a resta de comarcas balears no tien reconoiximiento oficial, pero sí que ye reconoixita por a comunidat de cheografos.
Fauna
Cal destacar os endemismos d'invertebratos (caragols como Xerocrassa claudinae, coleopteros y as arainas). Entre os vertebratos cal destacar el ferreret (Alytes muletensis), y d'entre as aus: a endemica baldriga (Puffinus mauretanicus), o vueitre negro (Aegypius monachus), o falcón d'Alionor u falcón marín (Falco eleonorae), l'aliga pescataira (Pandion haliaetus). thumb|La Foradada (Sierra de Tramontana)
Pavillón Puent
O Pavillón Puent, ye un d'os edificios emblematicos d'a Expo 2008 en Zaragoza, capital d'Aragón. Embrecata en a dirección d'as uebras bi estió l'arquitecta iraquí Zaha Hadid.
Prefectura de Fier
A prefectura de Fier (en albanés Qarku i Fierit) ye una d'as 12 prefecturas d'Albania. En fan parte os districtos de Fier, Lushnjë y Mallakastër. A capital d'a prefectura se troba en a ciudat de Fier.
A suya población ye de 480.000 habitants (estimación de 2005) en una superficie de 1.887 km², con una densidat de población de 203,70 hab/km².
Pavillón Puent
O puent enlaza la espuenda dreita de l'Ebro con o recinto d'a Expo, emparando-se en as dos extrimeras d'o rigo de vez que en una mechana u isleta central. A suya largaria ye de bels 270 m, y l'amplaria ye variable. A forma suya imita la d'un gladiolo. A estructura ye cubierta con cristal de plastico y tien forma d'escratas. Adintro, a on que bi ha un microclima natural ta no sufrir as inclemencias d'o sol u d'o cierzo, se bi cubilla salas d'exposicions a lo redol d'a chestión sostenible de l'augua.
En l'actualidat o pavillón puent ye utilizau ta fer un uso cultural y como centro d'exposicions.
Cuartels de Hyde Park (Sydney)
Historia
En un prencipio, os cuartels yeran destinaus a acullir a os convictos britanicos que se ninviaban a Australia; posteriorment estioron punto de plegada d'as collas de mullers chovens que arriboron d'Europa ta colonizar o país; mas tardi sirvioron d'asilo ta mullers viellas y desvalidas; y en zaguerías se convirtioron en seu d'o tribunal y en oficinas d'o gubierno de Nueva Galas d'o Sud. Actualment os cuartels de Hyde Park son un museu que amuestra a historia d'o espacio relacionada con a immigración.
Dende que en 1770 o capitán James Cook de l'armada britanica desembarcó en as costas australianas, olas de migrants plegoron a ista isla habitada por aborichens dende 40.000 anyos antis. En primeras se i instaloron garcholas ta convictos britanicos y i plegaban colonos ta explotar os recursos naturals d'a zona. Se pueden trazar quatre grans momentos migratorios enta Australia: as grans campanyas d'os buscadors d'oro de metat d'o sieglo XIX, as migracions de prencipios d'o sieglo XX, a plegada d'europeus dimpués d'a Segunda Guerra Mundial, y a immigración politica y economica de personas de tot o mundo dende a decada de 1970 dica hue.
Patrimonio d'a Humanidat
En chulio de 2010, en a 34ª sesión d'o Comité de Patrimonio d'a Unesco, os cuartels de Hyde Park y atros diez puestos d'Australia relacionaus con o transporte de presos fuoron inscritos como un grupo en a lista de Patrimonio d'a Humanidat con o nombre de Colonias penitenciarias australianas. A lista ye composada por os 11 puestos actuals que representan "os millors eixemplos supervivients d'o transporte de presos a gran escala y a expansión colonial d'as potencias europeas a traviés d'a presencia y treballo de presos". D'entre os 11 puestos l'antiga Great North Road, l'antiga Casa d'o Gubierno en Parramatta y a isla Cockatoo tamién se troban en a rechión de Sydney.
Sarda de Calvo
A Sarda de Calvo ye un mont de 498 metros d'altaria situau en o termin municipal de Alcubierre, en os Monegros.
Se troba en a depresión d'Ebro y en a suya cima bi ha un vértiz cheodesico.
Toponimia
Una sarda ye una zona de mont u tierra que no ye cautivada, plena de matullos y hierbas y que no ye guaire buena pa sembrar.
Belauntza
Belauntza (Belauntza en basco y oficialment, Belaunza en castellano) ye un municipio d'a comunidat autonoma d'o País Basco, provincia de Guipuzcua y comarca de Tolosaldea.
A suya población ye de 319 habitants (2008) en una superficie de 3,43 km², con una densidat de población de 93,00 hab/km².
Cheografía
A localidat de Belauntza se troba situada a 209 metros d'altaria sobre lo livel d'a mar, a una distancia de 28 km d'a ciudat de Sant Sabastián, a capital de Guipuzcua.
Lo Toro
Lo Toro (El Toro en castellano y catalán) ye un municipio d'a provincia de Castellón, situato en a comarca de l'Alto Palancia. A suya población ye de 284 habitants (2005), en una superficie de 110 km² con una densidat de población de 2,58 hab/km².
Mugas
O suyo termin municipal muga con un cantón d'o termin d'Andilla en a provincia de Valencia, con Abechuela, Manzanera y Albentosa en a provincia de Teruel y con Pina, Barracas, Torás y Bexix y con un cantón d'o termin de Sacanyet, en a provincia de Castellón.
Historia
Lo Toro perteneixeba a Exerica, localidat que o 9 d'abril de 1255 o rei Chaime I d'Aragón donó a la noble Teresa Chil de Vidaurre y a lo fillo d'os dos, o futuro infant Chaime d'Exerica, indicando que son situatos en o Reino de Valencia. O texto de deseparación ye de 1261:
O 19 de chunio de 1269 o concello de Teruel renunció a los suyos dreitos sobre Lo Toro y Pina (que os terolans consideraban pueblas suyas), reconoixendo estas localidaz como aldeyas d'Exerica, a cambio que Teresa Chil de Vidaurre y Chaime d'Exerica lis deixasen libre paso pa o suyo bestiar transhumant. D'esta traza Toro quedó pa cutio en a Baronía d'Exerica:
Toponimia
O microtoponimo Palancar ye mencionato como una muga d'o termin d'Exerica en un texto d'o sieglo XVI que menciona un documento de 1254-1255. Actualment ye Palancar u Pallatar y desepara Lo Toro de Manzanera.
En la microtoponimia urbana se troba la Fuente'l Jariz.
Espelúy
Espelúy ye un municipio espanyol d'a comunidat autonoma d'Andalucía (Provincia de Chaén). A suya población ye de 609 habitants (2021) en una superficie de 25,63 km².
Santa Cruz de Moya
Santa Cruz de Moya ye un municipio de Castiella-La Mancha, situato en la provincia de Cuenca. La suya población ye de 263 habitants (2014), en una superficie de 111,2 km² y una densidat de población de 2,73 hab/km².
Biodiversidat
thumb|250px|Anvista d'una [[selva en la ribera de lo río Gambia en lo Parque Nacional de Niokolo-Koba, en Senegal, eixemplo de puesto d'alta biodiversidat situau en lo tropico.]] Biodiversidat ye lo grau de variación de los sers vivos. Ye una mesura de la variedat d'organismos presents en diferents ecosistemas. Se puet referir a variabilidat chenetica, a la variedat d'ecosistemas u a la variedat d'especies (numero d'especies) en un aria, bioma u en la planeta Tierra. La biodiversidat terrestre tiende a estar la mes gran cerca de lo ecuador, que pareixe estar resultau de lo clima calido y l'alta productividat primaria. La biodiversidat no se distribuye igual en la planeta Tierra, en los tropicos ye mes gran. La biodiversidat marina tiende a estar la mes gran en las costas de lo Pacifico occidental, a on la temperatura superficial ye la mes gran, en la banda de latitutz meyas de toz los ocians. Bi ha gradients latitudinals en la diversidat d'especies. La biodiversidat tiende a concentrar-se en zonas activas, y ha iu creixendo a traviés de lo tiempo, pero ye probable que siga mes baixa en lo futuro a causa de los problemas medioambientals actuals.
Santa Cruz de Moya
Cheografía
A parte d'o nuclio prencipal de Santa cruz de Moya, en o suyo termin municipal trobamos as aldeyas de La Higueruela, La Olmeda y Las Rinconadas.
Lo río Guadalaviar traviesa lo termin municipal de Santa Cruz de Moya fendo-ie una foz fluvio-karstica de bells 5 km y recibindo las auguas de lo río Arcos auguas entabaixo de Las Rinconadas.
Biodiversidat
Perda de biodiversidat
En la historia de la Tierra bi ha habiu episodios de gran caita de la biodiversidat que se consideran extincions masivas. En l'actualidat l'actividat humana ha accelerau lo proceso d'extinción d'especies y se considera que se ye producindo una extinción masiva d'orichen antropico. Se considera la perda de biodiversidat como un impacto ambiental, y las causas de perda de biodiversidat se pueden agrupar en sobreexplotación, alteración y destrucción de l'habitat y introducción y substitución d'especies. La extinción d'una especie ye un impacto ambiental irreversible.
Santa Cruz de Moya
Mugas
Lo suyo termin municipal muga con Graja de Campalbo, Landet, Arcos de las Salinas (Provincia de Teruel), con Aras de los Olmos y con lo Rincón d'Ademuz.
Biodiversidat
Introducción y substitución de especies
250px|right|thumb|Lo [[musclo zebra ye una especie invasiva introdueita en Aragón.]] La introducción d'especies en ecosistemas a on no yeran presents produce un desequilibrio que afecta a lo ret trofico. La especie que coincide en lo mesmo nicho ecolochico compite por los mesmos recursos y, de las dos especies la que queda en desventalla remata desapareixendo.
En la Peninsula Iberica la introducción de diferents especies de crancos de riu han contribuiu a la regresión de lo cranco de riu autoctono Austropotamobius pallipes. Atras introduccions han iu mes luent que no la simple regresión de la especie con igual nicho y han produeito desequilibrios que han feito un gran impacto en tot un ret trofico, como ye la introducción de lo musclo zebra en l'Ebro, que constituye una bioinvasión.
Sobreexplotación
La sobreexplotación fa que un recurso renovable deixe d'estar-ne por un ritmo d'obtención més rapedo que la suya velocidat de renovación. L'hombre primitivo cazataire-recullidor ya fació una sobreexplotación en forma de sobrecaza que condució en Eurasia a la desaparición de la fauna de lo frido pleistocenica. En la cuenca mediterrania la sobreexplotación agraria ya produció los suyos efectos en l'Antiguedat producindo una important erosión de lo suelo. Dimpués de la sobreexplotación agraria encara se puet dar un uso ganadero a lo terreno, lo que remata en un sobrepastoreyo, en mes erosión y en desertificación, como s'ha desveniu en la depresión d'Ebro y en las zonas calsinosas de las comunidatz aragonesas de lo Sistema Iberico.
Conservación de la biodiversidat
La lechislación espanyola y europea contempla la figura de "Paisache Protechiu": partz de lo territorio con valuras naturals, culturals y esteticas que merecen una especial protección. En Aragón en ye eixemplo lo pinar de Rodeno de la Sierra d'Albarrazín.
Una fegura creyada por la UNESCO ye la de "Reserva de la Biosfera" con la fin de protecher determinaus puestos de la planeta d'especial interés a propuesta d'uns cuantos países. Las reservas de la biosfera han d'estar representativas d'ecosistemas naturals y han d'estar centros de protección, investigación y ensenyamiento. Un eixemplo de Reserva de la Biosfera en Aragón ye la Reserva de la Biosfera d'Ordesa-Comachibosa.
Ursula Andress
Ursula Andress, naixita d'Ostermundigen (cantón de Berna) o 19 de marzo de 1936, ye una actriz suiza, que mientres os anyos 1960 estió un sex symbol d'o cine, mas que mas dimpués d'a suya partecipación en a cinta Dr. No (1962) d'a saga de James Bond estando una d'as primeras chicas Bond.
Sena
Sena ye un municipio aragonés d'a provincia de Uesca situato en a comarca d'os Monegros. Dende o punto d'anvista eclesiastico, fa parte d'a diocesi de Balbastro-Monzón y de l'arcipestrau d'a Cinca Baixa.
Cuqueron
Cuqueron ye una comuna occitana en o departamento francés de Pireneus Atlanticos, districto d'Aulorón, cantón d'o Corazón de Biarn y rechión de Nueva Aquitania. A comuna yera parte de l'antiga provincia d'o Biarn.
Mutxamel
Mutxamel (Mutxamel en catalán y oficialment; Muchamiel en castellano) ye un municipio valenciano, situato en a comarca de l'Alicantín, provincia d'Alicant y partiu chudicial de Sant Vicent del Raspeig.
Cuqueron
A suya población ye de 225 habitants (1999) en una superficie de 3,48 km², con una densidat de población de 64,66 hab/km².
Avispero
Avispero (abreviau a vegadas como AVRZ) ye un grupo ultra d'o Real Zaragoza. Se declaran ubiertament antifaixistas y antiracistas. Son consideraus a sobén d'estrema ezquierda, estando tensas as suyas relacions con atros grupos ultras d'o Real Zaragoza como Ligallo Fondo Norte.
Mutxamel
A suya población ye de 23.066 habitants (2010) en una superficie de 47,67 km², con una densidat de población de 483,87 hab/km².
Cheografía
A localidat de Mutxamel se troba situata a 63 metros d'altaria sobre o livel d'a mar, a una distancia de 9 km d'a ciudat d'Alicant, a capital d'a suya provincia y d'a suya comarca, y a 150 km de Valencia, a capital d'o País Valenciano.
Mugas
O termin municipal d'El Campello ye trescruzato por o río Montnegre.
Sena
A suya población ye de habitants en una superficie de 104,7 km² y una densidat de población de 0 hab/km².
Cheografía
A localidat de Sena se troba situata a 221 metros d'altaria sobre o livel d'a mar, a una distancia de 65 km d'a ciudat de Uesca, a capital d'a suya provincia.
Maucòr
Maucòr (Maucòr en occitán, Maucor en francés y oficialment) ye una comuna occitana en o departamento francés de Pireneus Atlanticos, districto de Pau, cantón d'o País de Morlans y de Montanerés y rechión de Nueva Aquitania. A comuna yera parte de l'antiga provincia d'o Biarn.
A suya población ye de 461 habitants (1999) en una superficie de 4,92 km², con una densidat de población de 93,70 hab/km².
Quenya
Lo quenya (prenunciato /kweɲa/) ye, chunto con lo sindarin, la luenga mas espardita y estudeata de las mas de quince ideoluengas que, con diferents graus de detalle, fuoron creyatas por J.R.R. Tolkien y usatas en las suyas novelas.
Robin Williams
Robin Williams (nombre artistico de Robin McLaurin Williams), naixito de Chicago (Illinois, Estaus Unius) o 21 de chulio de 1951 y muerto l'11 d'agosto de 2014 en Paradise Cay (California, Estaus Unius). Estió un actor estausunidense, activo en o cine estausunidense dende primerías d'os anyos 1970, con una destacata carrera cinematografica y con quantos premios recibitos.
D'entre as suyas muitas cintas, se puet citar Moscow on the Hudson (1984, Paul Mazursky), Good Morning, Vietnam (1987, Barry Levinson), The Adventures of Baron Munchausen (1988, Terry Gilliam), Dead Poets Society (1989, Peter Weir), Awakenings (1990, Penny Marshall), The Fisher King (1991, Terry Gilliam), Mrs. Doubtfire (1993, Chris Columbus), Jumanji (1995, Joe Johnston), The Birdcage (1996, Mike Nichols), Good Will Hunting (1997, Gus Van Sant), Patch Adams (1998, Tom Shadyac), One Hour Photo (2002, Mark Romanek), Happy Feet (2006, George Miller), Night at the Museum: Battle of the Smithsonian (2009, Shawn Levy), World's Greatest Dad (2009, Bobcat Goldthwait), u Happy Feet Two (2011, George Miller).
Antiparti d'a suya carrera artistica ye intresant destacar que estió uns d'os pocos personaches d'Estaus Unius que confesó a suya adiccion ta as drogas y l'alcohol y que fació tratamientos ta superar istas adiccions. Fue trobato muerto en a suya casa con indicios de suicidio.
Premios
Williams fue nominato en 1987 a l'Oscar a o Millor Actor por o suyo papel en a cinta Good Morning, Vietnam, dirichita por Barry Levinson, recebindo a suya segunda nominación a iste mesmo premio por a suya interpretación en Dead Poets Society, d'o director Peter Weir y a tercera nominación por suya actuación en The Fisher King, una cinta dirichita por Terry Gilliam.
Antiparte, en 1997 recibió o Premio Oscar a o Millor Actor Segundario por a suya interpretación en Good Will Hunting, una cinta dirichita por Gus Van Sant.
Castiello d'Hiroshima
O castiello estió a seu d'o daimyō (u chefe feudal) d'o feudo Han d'Hiroshima. Construito en 1590, o castiello fue destruito de raso en os bombardeyos atomicos sobre Hiroshima y Nagasaki de 1945. Sindembargo, fue reconstruito en 1958 y hue ye a seu d'un Museu sobre a Historia d'Hiroshima antis d'a Segunda Guerra Mundial.
Historia
right|thumb|250px|Fosos esfensibos d'o castiello. Mori Terumoto, uno d'os cinco rechents d'o Concello de Toyotomi Hideyoshi, construyó o castiello en 1589 en o delta d'o río Otagawa, cuan a ciudat d'Hiroshima no existiba encara, en a rechión clamata Gokamura, ye decir, cinco localidaz en aragonés. Dende 1591, Mori gubernó 9 provincias dende iste castiello, provincias que, alto u baixo, son as actuals prefeuturas de Shimane, Yamaguchi, Tottori, Okayama y Hiroshima.
En prencipiar a suya construcción, se rebaptizó Gokamura con o nuevo nombre de Hiroshima. "Hiro" provién d'Oeno Hiromoto, un antipasau d'a familia Mori, y "Shima" provién de Fukushima Motonaga, qui aduyó a Mori Terumoto ta esleyir o lugar ta construir o castiello. «Hiroshima» significa tamién «isla ampla», nombre que fa referencia a cuantas islas d'o delta d'o río Otagawa a man d'o castiello.
Dimpués d'a batalla de Sekigahara en 1600, s'obligó a Mori a albandonar o castiello y a retirar-se t'a localidat de Hagi, en l'actual prefectura de Yamaguchi. Fukushima Masanori esdebenió o sinyor d'as provincias d'Aki y de Bingo (hue ye a prefectura d'Hiroshima). Sindembargo, o nuevo shogunato de Tokugawa prohibió tota construcción de nuevos castiellos sin de l'autorización d'o Gubierno d'o shogun, ta impedir a creixencia d'o poder d'os daimyō y o posible periglo ta o shogunato. Asinas, cuan Fukushima reparó o castiello dimpués d'unas inundacions en 1619, li esterroron ta Kawanakajima, en l'actual prefectura de Nagano, y Asano Nagaakira esdevenió o nuevo sinyor d'o castiello. right|thumb|250px|A torre d'o castiello. Dende 1619 dica l'abolición d'o feudalismo en a Restauración Meichi (1869), a familia d'o clan Asano estioron o sinyors d'as provincias d'Aki y Bingo.
Dimpués d'a Restauración Meichi, o castiello s'emplegó melitarment; asinas, en 1894-1895, mientres a guerra chino-chaponesa estió o Quelter Cheneral de l'Exercito chaponés. Hue se puet veyer os alacetz d'os edificios d'arredol d'o Cuartel Cheneral a bels metros d'a torre prencipal de l'edificio.
O 6 d'agosto de 1945, en os bombardeyos atomicos a bomba atomica destruyó de raso o castiello. A suya torre actual, reconstruita en formigón en a suya mayor parte, remató en 1958.
Alifonso Ferrández d'Íxar y Anglesola
Alifonso Ferrández d'Íxar y Anglesola estió sinyor d'Íxar dende 1322 dica 1340. Ye fillo de Pero Ferrández d'Íxar y Chil y de Sibila de Anglesola y se casó con Tresa d'Alagón. A él se debe a feria d'Íxar, concedita por Chaime II d'Aragón o 21 de setiembre de 1324.
Participó en a defensa d'o lugar de Campo Reyal contra os vecins de Sangüesa.
Garrigas
As Garrigas (en catalán Garrigues) ye una comarca catalana, situata en a provincia de Leida.
Phoca vitulina
A foca común (Phoca vitulina (Linnaeus, 1758) ) ye una especie de mamifero d'a orden d'os Carnivora y familia Phocidae que s'alimenta de peixes y se troba a lo largo d'as costas marinas templadas y arcticas de l'hemisferio norte. Un adulto puede aconseguir una longaria d'1,85 m y una masa de dica 168 kg.
Génave
Génave ye un municipio espanyol d'a comunidat autonoma d'Andalucía (Provincia de Chaén). A suya población ye de 593 habitants (2021) en una superficie de 63,5 km².
James Jude Courtney
James Jude Courtney, naixito d'Ohio o 31 de chinero de 1957 como James Jude Herbkersman, ye un actor y stuntman estausunidense.
La guerre est finie
La guerre est finie (títol en francés, en aragonés A guerra ha rematato, enguerada en Aragón con o títol en castellano de La guerra ha terminado) ye una cinta francesa de l'anyo 1966 de cine de drama ambientato en o exilio republicano espanyol y en a diactadura franquista, dirichita por Alain Resnais seguntes un guión de Jorge Semprún, con una banda sonora orichinal de Giovanni Fusco y una dirección de fotografía de Sacha Vierny. Producita por Anatole Dauman, Gisèle Rebillon y Catherine Winter, en o suyo reparto incluye a destacatos actors como Yves Montand, Ingrid Thulin, Geneviève Bujold.
James Jude Courtney
Activo en o cine estausunidense mientres os anyos 1990 d'entre a suya filmografía, se puet destacar a suya interpretacion d'o personache De Kindestod en a serie de televisión Buffy the Vampire Slayer.
La guerre est finie
A cinta se retiró d'o Festival de Cine de Canas de 1966 por as presions d'o ministro d'a Gubernación d'a dictadura franquista espanyola (o militar Camilo Alonso Vega), que fació tamién que se retirase d'a sección oficial d'o Festival Internacional de Cine de Karlovy Vary; sindembargo, en a suya exhibición fuera de competición a cinta tenió a-saber-lo d'exito, recibindo mesmo, a impulso de Miloš Forman, un premio especial.
L'Artica (Alcubierre)
L'Artica (en castellano La Artica) ye un mont de 715 metros d'altaria situau en o termin municipal de Alcubierre, en os Monegros.
Se troba en a depresión d'Ebro y en a suya cima bi ha un vértiz cheodesico.
Toponimia
Una artica ye una extensión agricola ganada a o mont por a via d'a destrucción (por tala u en cremando) d'a vechetación orichinal.
Lockheed P-80 Shooting Star
Lockheed P-80 Shooting Star ye un avión de caza desembolicau por Lockheed Corporation. O suyo primer vuelo estió l'8 de chinero de 1944. Tien un motor Allison J33-A-35, una velocidat maxima de Mach 0.76 y un alcanz de 1,328 km. Se'n han construyíu 1715 unidaz.
Banyuls de la Marenda
Banyuls de la Marenda (en francés Banyuls-sur-Mer) ye una comuna catalana situata en o departamento francés de Pireneus Orientals, o districto de Ceret, o cantón de Costa Vermella y a rechión d'Occitania.
A suya población yera de 4.661 habitants en o 2011, en una superficie de 10,53 km².
Cheografia
A localidat de Baixàs ye situata a 4 metros d'altaria sobre o livel d'a mar.
Demografía
thumb|300px|center|Población 1962-2008
Bayona-Anglet-Biàrritz
Bayona-Anglet-Biàrritz u Baixo Ador, tamién a sobén se fa servir l'abreviadura BAB (en basco Baiona-Angelu-Biarritz; en occitán Baiona-Anglet-Biàrritz u Baish Ador/Bas Ador; en francés Communauté d'agglomération de Bayonne-Anglet-Biarritz) ye una comarca situata en o departamento francés d'os Pireneus Atlanticos y que perteneixe d'una man a la provincia basca de Labort y d'atra man a lo país occitán de Gascunya, seguntes afirman os movimientos vasquistas u occitanistas.
Se troba chunto a la mar Cantabrica en a costa d'o golfo de Bizcaya, estando lo trampo baixo d'o río Ador, de que prene o suyo nombre en occitán.
As suyas ciudaz prencipals son Bayona, Anglet y Biàrritz, que forman una aria metropolitana que teneba en 1999 una población de bels 105.396 habitants y una superficie de 6.027 hectarias.
David A. R. White
David A. R. White, naixito de Dodge City (Kansas) o 12 de mayo de 1970, ye un destacato actor y productor cinematografico estausunidense, activo en o cine estausunidense dende mitat d'os anyos 1990 y con cuantos premios recibitos mientre a suya carrera cinematografica.
Patrick McGoohan
Patrick Joseph McGoohan, naixito de Nueva York (Nueva York) o 19 de marzo de 1928 y muerto en Santa Monica (California) o 13 de chinero de 2009, estió un actor, director y productor cinematografico estausunidense.
Georg Cantor
Georg Ferdinand Ludwig Philip Cantor, naixito de Sant Petersburgo (Imperio Ruso) o 3 de marzo de 1845 y muerto en Halle (Reino de Saxonia, Imperio Alemán) o 6 de chinero de 1918, estió un matematico alemán, conoixito por estar o establidor d'a teoría de conchuntos.
Pui Sabina
Pui Sabina (en castellano Puig Sabina) ye un cerro de 640 metros d'altaria situau en o termin municipal de Alcubierre, en os Monegros.
Se troba en a depresión d'Ebro y en a suya cima bi ha un vértiz cheodesico.
Garrapiniellos
Garrapiniellos (Garrapinillos en castellano) ye un barrio d'a ciudat de Zaragoza, situato en o districto rural.
L'aeropuerto de Zaragoza ye situato en o barrio de Garrapiniellos.
Toponimia
Puet significar carrera de Piniello, u siga, "carrera de La Choyosa". En Aragón y Navarra bi ha muitas partitas d'o termin municipal que tienen nombre d'o camín que iba ta un lugar u ciudat que mugaba con o lugar, y lo nombre d'a partita preneba una forma contraita de "carrera" (carr u carra) y lo lugar en cuestión, por eixemplo en Andorra: Carralloza, Carralcorisa, etc... En este caso s'ha dato una sonorización d'a C inicial como en Garrabanyón (microtoponimo de Villarello d'Olmos entre Villarello y Banyón).
Se conoix por textos antigos en latín, aragonés u castellano tanto a forma Carrapiniellos como a forma Garrapiniellos:
Esporte
O fútbol ye representato por o Club Deportivo Garrapinillos.
Quinyón d'a Partacua
O quinyón d'a Partacua yera un d'os tres quinyons en que se dividiba a val de Tena dica l'anyo 1836.
Situato arredol d'a Sierra d'a Partacua, feban parti d'o quinyón as localidaz de Tramacastiella, Saqués, Búbal, Polituara, a pardina de l'Artosa, Piedrafita, Escarriella, Sandiniés y a ya dexapareixita en o sieglo XVI pardina d'Estarluengo.
Llinars del Vallès
Llinars del Vallès ye un municipio catalán situato en a comarca d'o Vallés Oriental y provincia de Barcelona.
Laguna de Bernaldet
Laguna de Bernaldet (Laguna del Marquesado en castellano) ye un municipio castellanomanchego, situau en a provincia de Cuenca. A suya población ye de 48 habitants (2015), en una superficie de 37,91 km² y una densidat de población de 1,32 hab/km².
Llinars del Vallès
Cheografía
A localidat de Llinars del Vallès se troba situata a 198 metros d'altaria sobre o livel d'a mar, a una distancia de 41 km d'a ciudat de Barcelona, a capital d'a suya provincia y de Catalunya.
D'o suyo termin municipal fan parte os lugars d'El Coll, Collsabadell, El Pla Moretó, Sanata, Sant Carles y Sat Josep.
Mugas
O termin municipal de Llinars del Vallès muga a o norte con Sant Antoni de Vilamajor; a o nord-este con Santa Maria de Palautordera y Sant Pere de Vilamajor; a l'este con Vilalba Sasserra; a o sud con Dosrius; a l'ueste con La Roca del Vallès; y a o norueste con Cardedeu.
Canyet
Toponimia
O toponimo ye mozarabe y de común orichen con l'aragonés Caneto, puesto con canyas. O exotoponimo en aragonés se conoix por textos de l'archivo d'o concello de Teruel, como por eixemplo uno d'o 8 de noviembre de 1292:
José Ignacio Bueno Grimal
José Ignacio Bueno Grimal conoixito profesionalment como Bueno Grimal, naixito de Terrer o 10 d'octubre de 1956 ye un arbitro de fútbol espanyol d'a Primera y Segunda División de Fútbol d'Espanya en l'actualidat retirau, perteneixia a o Comité d'Arbitros d'Aragón. Partecipó en 50 partius d'a Primera División en a temporata 1990/91 y mientres os anyos 1998 dica 2001.
Dimpués d'a suya retirada estió asesor y delegau d'o Real Zaragoza y d'a SD Huesca. Ye pai de l'arbitro asistent Jorge Bueno Mateo d'a Segunda División.
Anyos 1830
Os anyos 1830 ye o periodo de tiempo formato por os anyos entre l'anyo 1830 y l'anyo 1839, istos dos tamién encluyitos.
Expo 2008
A Expo Zaragoza 2008 estió una Exposición Internacional Reconoixida que se celebró a Zaragoza, a capital d'Aragón, dende o 14 de chunio dica o 14 de setiembre de 2008, y que tenió l'augua como principal eixe tematico. A localización d'o recinto d'a Exposición fació parti d'a mesma: a la espuenda d'o Meandro de Raniellas, vuelta que fa l'Ebro en pasar per a ciudat.
A Expo 2008 fue coordinada per o Bureau International des Expositions, organización responsable d'asignar as Exposicions. O 16 d'aviento de 2004, a candidatura de Zaragoza ta estar seu de l'Expo 2008 venció las d'altras ciudaz candidatas como Tesalonica (Grecia) y Trieste (Italia).
Zaragoza commemoró tamién en 2008 o bicentenario d'os Setios de Zaragoza d'a Guerra d'o Francés contra la invasión napoleonica (1808) y o centenario d'a Exposición Hispano-Francesa de 1908, que suposó un primer blinco cualitativo en a modernidat d'a ciudat.
Tema principal
A tematica d'a Exposición tenió l'augua per obchecto central, baixo lo epigrafe de «augua y desarrollo sostenible», y se'n desglosoron uns cuantos temas: «L'augua, recurso escaso»; «l'augua t'a vida»; «os paisaches de l'augua» y «l'augua como elemento de relación entre os pueblos».
Prochectos relacionaus
thumb|250px|[[Fluvi.]] A lo redol de l'Expo s'ha disenyau un gran parque metropolitano, a on que os vesitadors pueden fer diferents actividaz, pus conta d'entre altras cosas con:
Amés, en relación con a celebración d'a Expo, uns altros prochectos estioron:
Países que i participoron
Amés de totas as Comunidaz Autonomas d'o Estau espanyol, a lista d'os 108 estaus d'o mundo que participoron en l'Expo 2008 estió a siguient:
Emplego posterior d'o recinto
Ye previsto que bels edificios de l'Expo sian logaus u enallenaus a diferents institucions. O Pavillón d'Aragón, per eixemplo, será la seu d'una consellería d'o Gubierno d'Aragón. Dos d'as construccions mes emblematicas, a Torre de l'Augua y o Pavillón Puent, podrían estar adquerius per conoixidas institucions financieras aragonesas.
Os pavillons internacionals s'adestinarán a uficinas a fin de creyar o parque empresarial mes gran de Zaragoza. En a suya remodelación s'ha embrecau lo estudio madrilenyo Lamela. O nuevo recinto contará igualment con establimientos ta l'ocio y a restauración.
Controversias
A construcción d'o recinto de l'Expo 2008 a lo Meandro de Raniellas ye estada cuestionada dende diferents colectivos socials que han ensistiu en a contradicción d'as obras y d'a ubicación d'o evento con o lema d'a propia exposición referiu a la sostenibilidat.
En ixe sentiu, os cheologos recomiendan no edificar sobre ramblars como o Meandro de Raniellas, ya que diz que corren periglo d'engaronar-se cada 20 anyadas. Ta solucionar o problema, se i ferán bels diques, encara que ixo podría resultar insuficient a largo termín.
Cientificos especialistas en limnolochía han criticau a construcción d'un azut abatible en l'Ebro, feito ta creyar una lama d'augua estable de 4 km, pus en altera o rechimen hidraulico. Per istas obras, a biodiversidat fluvial s'ha visto prou alterada, ya que ha caliu retirar os moluscos bivalvos autoctonos en un trampo de 8 km.
As queixas d'a vecindat per o nivel de rudio que pateixen son cutianas.
Arruaba
Arruaba ye un lugar aragonés d'a provincia de Uesca situato en o municipio de Samianigo, en a comarca de l'Alto Galligo. Situato en a Guarguera, actualment se troba despoblato.
Cheografía
Arruana ye situato a 875 metros d'altaria sobre o livel d'a mar.
Alfred Newman
Alfred Newman, naixito de New Haven (Connecticut, Estaus Unius) o 17 de marzo de 1901 y muerto en Hollywood (Los Angeles, California, Estaus Unius) o 17 de febrero de 1970, estió un destacato compositor estausunidense de bandas sonoras, activo en o cine estausunidense dende primerías d'os anyos 1970 dica la suya muerte y con a-saber-los de premios por a suya obra musical.
D'entre a suya amplisma filmografía, se pueden detacar bellas d'as suyas composicions en cintas como The Hurricane (1937, John Ford), The Prisoner of Zenda (1937, John Cromwell), Wuthering Heights (1939, William Wyler), The Mark of Zorro (1940, Rouben Mamoulian), The Song of Bernadette (1943, Henry King), The Keys of the Kingdom (1944, John M. Stahl), Captain from Castile (1947, Henry King), Mother Wore Tights (1947, Walter Lang), Love Is a Many-Splendored Thing (1955, Henry King), The Diary of Anne Frank (1959, George Stevens), How the West Was Won (1962, John Ford, Henry Hathaway y George Marshall), u Airport (1970, George Seaton).
Bula d'Amunt
Bula d'Amunt (en francés Boule-d'Amont) ye una comuna catalana situata en o departamento francés de Pireneus Orientals, o districto de Prada, o cantón d'el Canigó y a rechión d'Occitania.
Cheografia
A localidat de Bula d'Amunt ye situata a 483 metros d'altaria sobre o livel d'a mar.
Demografía
thumb|300px|center|Población 1962-2008
Pero Ferrández d'Íxar y Alagón
Pero Ferrández d'Íxar y Alagón estió lo cuatreno sinyor d'Íxar, dende 1340 dica 1386. Participó en las guerras de la Unión Aragonesa contra lo rei, pero dimpués en obtenió lo perdón. Se retiró a lo Monesterio de Rueda y prenió lo nombre de Fray Bernal.
Se casó tres vegatas, a primera con Violant Cornel y Luna, filla d'o sinyor d'Alfacharín, Alfamén y Altamira Lois Cornel y de Brianda de Luna, a segunda con Isabel de Castro-Pinós, y a tercera con Isabel Mexías, con qui tenió descendencia.
Ingrid Thulin
Ingrid Lilian Thulin, naixita de Sollefteå (Ångermanland, Suecia) o 27 de chinero de 1926 y muerta por un cáncer en Estocolmo (Suecia) o 7 de chinero de 2004, estió una destacata actriz sueca, activa en o cine sueco dende zaguerías d'os anyos 1940 y con cuantos premios recibitos mientres a suya carrera cinematografica. Chunto con Greta Garbo y Ingrid Bergman, estió a mas conoixita d'as actrices d'o suyo país.
D'entre a suya filmografía, se puet mencionar as suya sinterpretacions en bellas cintas como Leva på 'Hoppet' (1951, Göran Gentele), Foreign Intrigue (1956, Sheldon Reynolds), Smultronstället (1957, Ingmar Bergman), Four Horsemen of the Apocalypse (1962, Vincente Minnelli), La guerre est finie (1966, Alain Resnais), La caduta degli dei (1969, Luchino Visconti), La corta notte delle bambole di vetro (1971, Aldo Lado), Salon Kitty (1976, Tinto Brass), The Cassandra Crossing (1976, George Pan Cosmatos), u Il giorno prima (1987, Giuliano Montaldo).
Bentué de Rasal
Bentué de Rasal ye un lugar aragonés d'o municipio d'Arguis, situato en a provincia de Uesca.
Láncara
Láncara ye un municipio gallego d'a provincia de Lugo, situato en a comarca de Sarria.
Bentué de Rasal
A suya población ye de 6 habitants (2006).
Láncara
A suya población ye de 3.041 habitants(2008), en una superficie de 121,7 km² y una densidat de 24,98 hab/km².
Bentué de Rasal
Cheografía
O lugar de Bentué de Rasal se troba situato a 895 metros d'altaria sobre o livel d'a mar, a una distancia de 9 km d'a localidat d'Arguis, a capital d'o suyo municipio, y de 33 km d'a ciudat de Uesca, capital d'a suya provincia.
Toponimia
Ye un caso de terminación -ué dezaga d'un antroponimo hipotetico *Ventus relacionato con Ventinus (documentato en Espanya), Ventinius, Ventilius, Venticius u Ventidius.
Comarca d'Asón-Agüera
A Comarca d'Asón-Agüera ye una comarca de Cantabria. Se troba en os cursos altos d'os ríos Asón y Agüera, muit amán d'a muga con Bizcaya (País Basco). S'estendilla dende por a cuenca d'o río Asón y os suyos afluyents como lo río Gándara. A tamas que ya existe una lei de comarcalización de Cantabria, ista encara no ha estata desembolicata por tanto a comarca no tien encara entidat oficial.
A población total d'a comarca ye de 14.240 habitants, seguntes datos de l'INE de l'anyo 2006. Seguntes os datos d'o mesmo anyo, os suyos tres nuclios mas poblatos, de mayor a menor, son: Ampuero (5.837), Ramales de la Victoria (2.333) y Guriezo (2.101). E os suyos tres nuclios menos poblatos, de menor a mayor, son: Valle de Villaverde (373), Arredondo (558) y Rasines (999).
Anyos 1840
Os anyos 1840 ye o periodo de tiempo formato por os anyos entre l'anyo 1840 y l'anyo 1849, istos dos tamién encluyitos.
Fidel Castro
Fidel Alejandro Castro Ruz (13px| audio), naixito de Birán (provincia d'Holguín) en Cuba, o 13 d'agosto de 1926 y muerto en L'Habana, o 25 de noviembre de 2016. Fue un politico, militar y dictador cubano, que estió o Secretario cheneral d'o Partido Comunista de Cuba, a mas a mas de Primer ministro de Cuba dende o 16 de febrero de 1959, dimpués de derrocar a dictadura de Fulgencio Batista, dica o 2 d'aviento de 1976, cuan esdevenió President d'o Consello d'Estato d'a Republica de Cuba. En 2008 dimitió por problemas de salut, succedendo-li su chermano Raúl Castro y morió en L'Habana con 90 anyos d'edat.
Sabiote
Sabiote ye un municipio espanyol d'a comunidat autonoma d'Andalucía (Provincia de Chaén). A suya población ye de 3867 habitants (2021) en una superficie de 112,19 km².
Anyos 550
Os anyos 550 ye o periodo de tiempo formato por os anyos entre l'anyo 550 y l'anyo 559, istos dos tamién encluyitos.